cyanic-selkie/wikianc huggingface dataset:
საბერძნეთის რეგიონები
საბერძნეთის რეგიონები (γεωγραφικά διαμερίσματα) — გეოგრაფიული და ტრადიციული ტერიტორიული ერთეულები საბერძნეთში, რომლებსაც 1987 წლის ადმინისტრაციულ რეფორმამდე ასევე ოფიციალური ადმინისტრაციული სტატუსი ჰქონდათ. მიუხედავად იმისა რომ ისინი როგორც პირველი რიგის ადმინისტრაციული ერთულები ჩაანაცვლეს პერიფერიებმა, არაოფიციალურად ყოველდღიურ საუბარში რეგიონი მაინც ფართოდ გამოიყენება. არსებობს ცხრა რეგიონი, ექვსი კონტინენტურ ნაწილზე სამი კუნძულოვანი.
სქოლიო
კატეგორია:საბერძნეთის რეგიონები
ბრუშგჰორნი
ბრუშგჰორნი (Bruschghorn) — მთა ლეპონტის ალპებში, შვეიცარიაში. მდებარეობს გრაუბიუნდენის კანტონში. ზღვის დონიდან 3 056 მ სიმაღლით, იგი საფიენისა და დომლეშგის ხეობებს შორის მდებარე ქედის უმაღლესი მწვერვალია.
რესურსები ინტერნეტში
კატეგორია:ალპები კატეგორია:შვეიცარიის მთები
მუჰამედ ალი ჩოუდჰური
მუჰამედ ალი ჩოუდჰური (ურდუ چوہدری محمد علی‎), დ. 15 ივლისი   1905, ჯალანდჰარი, პენჯაბი, ბრიტანეთის ინდოეთი — გ. 2 დეკემბერი   1980, კარაჩი, პაკისტანი) — პაკისტანელი სახელმწიფო მოღვაწე, პაკისტანის პრემიერ მინისტრი (1955-1956 წწ).
ბიოგრაფია
მუჰამედ ალი ჩოუდჰური არეინების მიწისმესაკუთრეთა ტომს მიეკუთვნებოდა. მისი სახელის წინ დამატებული პრეფიქსი ჩოუდჰური აღნიშნავს მისი ოჯახის  მიწის მფლობელთა სტატუსს.
1925 წელს დაამთავრა პენჯაბის უნივერსიტეტი, მიიღო ქიმიის ბაკალავრის ხარისხი, ხოლო 1927 წელს — ამავე უნივერსიტეტის მაგისტრის ხარისხი. 1928 წლამდე კითხულობდა ლექციებს ისლამურ კოლეჯში.
1928 წელს იგი შევიდა სახელმწიფო სამსახურში ბრიტანეთის კოლონიალურ ადმინისტრაციაში. ჯერ ბუღალტრად მუშაობდა აუდიტისა და ბუღალტრული აღრიცხვის სამსახურში, შემდეგ —   ბაჰავალპურის შტატის აუდიტის სამსახურში. 1936 წელს იგი გადაიყვანეს ბრიტანეთის ინდოეთის ფინანსთა მინისტრის, ჯეიმზ გრიგის პირადი მდივნის თანამდებობაზე, ხოლო 1945 წელს — პირველ ინდოელ ფინანსურ მრჩეველად (financial adviser). 1946-1947 წლებში გახლდათ Partition Council -ის ორი მდივანიდან ერთ-ერთი, რომელსაც თავმჯდომარეობდა ლორდ მაუნტბატენი. მას ევალებოდა მუშაობა დოკუმენტზე  „განყოფილების ადმინისტრაციული შედეგები“.
ბრიტანეთის ინდოეთის გაყოფის შემდეგ მან არჩევანი პაკისტანის სასარგებლოდ გააკეთა. 1947-1948 წლებში იყო ფინანსთა მინისტრის მოადგილე, 1948-1951 წლებში — პაკისტანის მთავრობის გენერალური მდივანი. ამ თანამდებობაზე მან აქტიური წვლილი შეიტანა სამოქალაქო ბიუროკრატიის შექმნაში და ქვეყნის პირველი ფედერალური ბიუჯეტის მომზადებაში. 1951-1954 წლებში იყო ფინანსთა და ეკონომიკის მინისტრი.
1955-1956 წლებში გახლდათ პაკისტანის პრემიერ-მინისტრი და თავდაცვის მინისტრი. მთავარი აქცენტი გაკეთდა პაკისტანის კონსტიტუციის შემუშავებაზე და მხარი დაუჭირა „ბოგრას ფორმულას“, მიუხედავად მისი კრიტიკისა მმართველი ელიტის ნაწილის მხრიდან. სწორედ მისი მმართველობის პერიოდში 1956 წლის 23 მარტს გამოქვეყნდა პაკისტანის კონსტიტუციის პირველი კოდექსი, სადაც ეროვნული სახელმწიფო გამოცხადდა ისლამურ რესპუბლიკად მმართველობის საპარლამენტო ფორმით. 1955 წელს აირჩიეს მუსლიმთა ლიგის  პრეზიდენტად. თუმცა, მთავრობაში მის მიერ გატარებული საკადრო  ცვლილებების შემდეგ, რის შედეგადაც რამდენიმე ხელმძღვანელ თანამდებობა გადაეცა რესპუბლიკურ პარტიას და“ ავამის ლიგას“, „მუსლიმთა ლიგის“ ინიციატივით, საპარლამენტო უმრავლესობამ მის მთავრობას უნდობლობა გამოუცხადა. რესპუბლიკური პარტიისა და პრეზიდენტის ისკანდერ მირზას მხარდაჭერის მიუხედავად, ის იძულებული გახდა გადამდგარიყო.
გადადგომის შემდეგ მუჰამედ  ჩოუდჰური  გადავიდა კორპორატიულ სექტორში და მუშაობდა ეროვნულ ბანკში ეკონომისტად. 1957-1959 წლებში იყო ელჩი ჯერ ამერიკის შეერთებულ შტატებში, შემდეგ კი — იაპონიაში. 1956 წლამდე ის იყო მმართველი „მუსლიმთა ლიგის“ პარტიის წევრი. 1962 წელს იგი გახდა მემარჯვენე „ნიზამ-ი-ისლამის“ პარტიის ერთ-ერთი ლიდერი. იგი იდევნებოდა „ მუსლიმთა ლიგის“ მიერ.
1967 წელს გამოაქვეყნა თავისი მემუარები.
მუჰამედ ალი ჩოუდჰურის უფროსი ვაჟი, ხალიდ ანვერი, გახდა ცნობილი იურისტი და კონსტიტუციური ექსპერტი, მსახურობდა იუსტიციის მინისტრად ნავაზ შარიფის მთავრობაში, ხოლო მისი უმცროსი ვაჟი, დოქტორი ამჯად აჰსან ალი გახდა ცნობილი ექიმი.
1982 წლის 2 დეკემბერს გული გაუჩერდა კარაჩის მამულში. იქვეა დაკარძალული.
სქოლიო
კატეგორია:დაბადებული 15 ივლისი კატეგორია:დაბადებული 1905 კატეგორია:გარდაცვლილი 2 დეკემბერი კატეგორია:გარდაცვლილი 1980 კატეგორია:პაკისტანელი პოლიტიკოსები კატეგორია:პაკისტანის პრემიერ-მინისტრები კატეგორია:პაკისტანის ელჩები აშშ-ში კატეგორია:პაკისტანის ელჩები იაპონიაში კატეგორია:პაკისტანის თავდაცვის მინისტრები კატეგორია:პაკისტანის ფინანსთა მინისტრები
არჩილ სულაკაური
არჩილ სულაკაური (დ. 15 თებერვალი, 1927, თბილისი — გ. 26 ოქტომბერი, 1997, თბილისი) — ქართველი პოეტი და პროზაიკოსი. დაჯილდოებულია შოთა რუსთაველის სახელობის სახელმწიფო პრემიითა (1971) და „საპატიო ნიშნის“ ორდენით.
არჩილ სულაკაურმა 1951 წელს თბილისის სახელმწიფო უნივერსიტეტის ფილოლოგიის ფაკულტეტი დაამთავრა. 1973 წლიდან სულაკაური იყო გამომცემლობა „ნაკადულის“ დირექტორი, ხოლო 1982 წლიდან — ჟურნალ „მნათობის“ მთავარი რედაქტორი.
შემოქმედება
პოეტის პირველი ლექსები 1946 წელს „ლიტერატურულ გაზეთში“ დაიბეჭდა, ხოლო 1951 წელს გამოვიდა მისი ლექსთა პირველი წიგნი. მას ეკუთვნის პოეტური კრებულები: „ჩემი ქუჩის დღესასწაული“ (1956), „საგზალი“ (1959), „ოთხივე მხრიდან“ (1975), „სიჩუმე“ (1978), „ლექსები“ (1980). პროზაულ ნაწარმოებებს შორის აღსანიშნავია „ტალღები ნაპირისკენ მიისწრაფიან“ (1957), „ბიჭი და ძაღლი“ (1966), „ოქროს თევზი“ (1966), „სალამურას თავგადასავალი“ (1968; შოთა რუსთაველის სახელმწიფო პრემია, 1971), „ლუკა“ (1972), „თეთრი ცხენი“ (1984), კრებულები „მოთხრობები. რომანი“ (1972), „მოთხრობები“ (1975), „ჯადოსნური კაბა“, „ცისფერი ირემი“ და სხვა.
1973 წლიდან იყო გამომცემლობა „ნაკადულის“ დირექტორი, 1982 წლიდან ჟურნალ „მნათობის“ მთავარი რედაქტორი. 1971 წელს მიანიჭეს შოთა რუსთაველის პრემია, დაჯილდოებულია „საპატიო ნიშნის“ ორდენითა და მედლებით.
არჩილ სულაკაური გარდაიცვალა 1997 წელს, თბილისში. დაკრძალულია დიდუბის მწერალთა და საზოგადო მოღვაწეთა პანთეონში.
სქოლიო
კატეგორია:ქართველი მწერლები კატეგორია:ქართველი პოეტები კატეგორია:დაბადებული 1927 კატეგორია:გარდაცვლილი 1997
Camponotus pressipes
Camponotus pressipes — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სერკადოს პროვინცია (ბენი)
სერკადო — პროვინცია ჩრდილო–დასავლეთ ბოლივიაში, ბენის დეპარტამენტში. მისი ფართობი 12 276 კმ²–ს შეადგენს. 2006 წლის მონაცემებით, მოსახლეობა 94 221 ადამიანია. დედაქლაქია ტრინიდადი.
სერკადოს პროვინცია დაყოფილია 2 მუნიციპალიტეტად (ტრინიდადის მუნიციპალიტეტი და სან-ხავირეის მუნიციპალიტეტი), რომლებიც თავის მხრივ კანტონებად იყოფიან.
რესურსები ინტერნეტში
კატეგორია:ბენის დეპარტამენტის პროვინციები
ადლერი
ადლერი (Адлер) — ყოფილი დაბა, ამჟამად ქალაქ სოჭის ერთ-ერთი რაიონი, შავიზღვისპირა კლიმატური კურორტი. მდებარეობს მდინარეებს მზიმთის შესართავთან, საქართველოს საზღვართან. მოქმედებს რკინიგზის სადგური და და სოჭის საერთაშორისო აეროპორტი. საბჭოთა პერიოდში მოქმედებდა ჩაის, მეფრინველეობის ფაბრიკები და თევზის ქარხანა. რაიონის მოსახლეობა 2002 წლის აღწერით იყო 69.1 ათასი ადამიანი.
ლიტერატურა
კატეგორია:სოჭი კატეგორია:შავიზღვისპირა კურორტები
საქართველოს გიორგი ლეონიძის სახელობის ქართული ლიტერატურის სახელმწიფო მუზეუმი
საქართველოს გიორგი ლეონიძის სახელობის ქართული ლიტერატურის სახელმწიფო მუზეუმი — სახელმწიფო მუზეუმი თბილისში.
მუზეუმის ისტორია
მარცხნივ|180პქ
დაარსდა XX საუკუნის 30-იან წლებში. 1929 წელს მთაწმინდაზე ალექსანდრე გრიბოედოვის 100 წლისთავისადმი მიძღვნილი საიუბილეო გამოფენის ბაზაზე შეიქმნა რუსი მწერლის მუზეუმი. მუზეუმის პირველი მასალაც სწორედ ამ გამოფენაზე წარმოდგენილი ექსპონატები იყო, რასაც სამუზეუმო საქმის დიდმა მცოდნემ, სათეატრო მუზეუმის გამგემ, შემდგომში მოსკოვში ანდრეი რუბლიოვის მუზეუმის დამაარსებელმა, დავით არსენიშვილმა მოუყარა თავი. 1931 წლიდან ახლად დაარსებულ მუზეუმს წმ. დავითის ეკლესიაში მოთავსებული მწერალთა მუზეუმი შეუერთდა. 1935 წელს მას საქართველოს მწერალთა მუზეუმი, ხოლო 1938 — საქართველოს სახელმწიფო ლიტერატურული მუზეუმი ეწოდა. ამავე წელს საქართველოს ლიტერატურული მუზეუმმა ბინა დაიდო ჯორჯიაშვილის ქუჩაზე, სადაც ამჟამადაც იმყოფება. 1967 წელს მას გიორგი ლეონიძის სახელი მიეკუთვნა. 1940-1952, 1982-2005 წლებში ლიტერატურული მუზეუმი გამოსცემდა „ლიტერატურის მატიანეს“.
მუზეუმი ოფიციალურად 1930 წელს ტიციან ტაბიძის თაოსნობით და მწერალთა ფედერაციის გადაწყვეტილებით გაიხსნა, სადაც მთაწმინდაზე დაკრძალულ მწერალთა და საზოგადო მოღვაწეთა - დიმიტრი ყიფიანის, ილია ჭავჭავაძის, აკაკი წერეთლის, ნიკო ნიკოლაძის და სხვა მწერლების შესახებ სამუზეუმო ექსპონატებს თავმოყრა დაიწყეს. მუზეუმის გამგედ 1931 წელს გიორგი ლეონიძე დაინიშნა.
არქივის ზრდასთან ერთად, იცვლებოდა მუზეუმის დასახელებაც, 1935 წელს მთაწმინდის მუზეუმს „საქართველოს მწერალთა მუზეუმი“, 1938 წელს კი „საქართველოს სახელმწიფო ლიტერატურის მუზეუმი“ ეწოდა. ამავე წელს მუზეუმმა ისტორიულ შენობაში - კავკასიაში რუსეთის მეფისნაცვლის მოადგილის ყოფილ სასახლეში დღევანდელ გიორგი ჭანტურიას ქუჩაზე (ყოფილი არსენ ჯორჯიაშვილის, უფრო ადრე კი ბარიატინსკის ქუჩაზე ) დაიდო ბინა, სადაც დღემდე მდებარეობს.
გიორგი ლეონიძის ხელმძღვანელობის დროსაა შეგროვებული მუზეუმის უნიკალური ექსპონატების უმრავლესობა, რის გამოც, მუზეუმს 1967 წელს მისი სახელი ეწოდა, მწერლის გარდაცვალებიდან ერთი წლის შემდეგ.
მუზეუმის არქივი
დღეს ლიტერატურის სახელმწიფო მუზეუმი 130 ათასამდე ხელნაწერს, 3 ათასამდე ფერწერულ და გრაფიკულ ნამუშევარს, 27 ათასამდე ფოტოს, 1500-მდე მემორიალურ ნივთს და 40 ათასზე მეტ წიგნს ინახავს. ეს ექსპონატები ქართული და უცხოური ლიტერატურის განვითარების შესასწავლად უნიკალური მასალაა. არქივში დაცული ამ მასალის მოვლის გარდა, ლიტერატურის მუზეუმი მასპინძლობს და ატარებს კულტურულ ღონისძიებებს. ასევე ეწევა საგამომცემლო საქმიანობას. სწორედ ამ სამ მიმართულებაზეა აგებული მუზეუმის განვითარების სტრატეგია.
1940-1952, 1982-2005 წლებში ლიტერატურული მუზეუმი გამოსცემდა „ლიტერატურის მატიანეს“.
ინტერნეტ რესურსები
კატეგორია:თბილისის მუზეუმები კატეგორია:ქართული ლიტერატურა
კიანიტი
კიანიტი საშუალო საფეხურის მეტამორფიზმის თიხამიწით მდიდარი ქანების მეტამორფიზმის პროდუქტია. არის კრისტალური ფიქლების, თიხაფიქლების, გრანულიტებისა და ეკლოგიტების ძირითადი მინერალი. გვხვდება კვარცის ძარღვებში და პეგმატიტებში, ქარსიან ფიქლებში, გნეისებში აქცესორული მინერალის სახით. კიანიტის თანამგზავრი მინერალებია: ანდალუზიტი, გრანატები, კორუნდი და სხვ.
იხილეთ აგრეთვე
კატეგორია:ალუმინის მინერალები კატეგორია:ნეზოსილიკატები კატეგორია:ტრიკლინური მინერალები კატეგორია:ძვირფასი თვლები
ფხვენისის ნათლისმცემლის ეკლესია
მინი|ეკლესიის ხედი სამხრეთ-დასავლეთიდან
ფხვენისის ნათლისმცემლის ეკლესია — ეკლესია გორის მუნიციპალიტეტის სოფელ ფხვენისის ცენტრში. თარიღდება გვიანდელი ფეოდალური ხანით.
ეკლესია დარბაზულია (8,9 X 5,4 მ), ნაგებია რიყის და ნატეხი ქვით. კუთხეები კარი და სარკმლები ამოყვანილია შირიმისა და ტუფის ქვით. არქიტრავით გადახურული კარი სამხრეთითაა, თაღოვანი სარკმლები — აღმოსავლეთით, დასავლეთითა და სამხრეთით. ნახევარწრიული აფსიდის სარკმლის ორივე მხარეს თითო სწორკუთხა ნიშია. დარბაზის გრძივ კედლებზე თითო ორსაფეხურიანი პილასტრია, რომლებსაც ეყრდნობა კამაროვანი გადახურვის საბჯენი თაღი. ჩრდილოეთ ფასადზე, სარკმლის ზემოთ, მაღალი ჯვარია გამოსახული, დასავლეთ ფასადის სამხრეთ კუთხეში — ვარდული. შენობას შემოვლებული აქვს ტუფის ქვის ლავგარდანი. გადახურულია ღარიანი კრამიტით.
ეკლესიის დასავლეთით, ქვიშაქვის ოთხ სვეტზე დგას კვადრატული აგურით ნაგები სამრეკლო. ეკლესიის ჩრდილოეთ კედლის მთელ სიგრძეზე მიშენებულია სწორკუთხა სათავსი, რომელსაც აღმოსავლეთით ნახევარწრიული აფსიდი აქვს. ეკლესია სათავსს ჩრდილოეთ კედლის აღმოსავლეთ ნაწილში გაჭრილი კარით უკავშირდება. კარს არქიტრავული გადახურვა აქვს. ეკლესიის სამხრეთ კედელზეც ასეთივე სათავსია მიდგმული, რომლის სამხრეთ კედლის დასავლეთ ნაწილში გაჭრილია კარი.
ლიტერატურა
კატეგორია:გორის მუნიციპალიტეტის ტაძრები
გაუსი (მრავალმნიშვნელოვანი)
საკუთარი სახელი გაუსი შეიძლება აღნიშნავდეს:
სარვანი
სარვანი (ყოფილი ბორჩალო; ყოფილი სარვანი - გადაერქვა 1932 წლის 13 თებერვალს .) — ძველი სოფელი ქვემო ქართლში, მდინარე ალგეთის ხეობაში (ახლანდელი მარნეულის მუნიციპალიტეტის ტერიტორიაზე). სარვანში დასახლებული იყო მოსული თურქმანული ტომი.
აფხაზეთის ასსრ-ის VIII მოწვევის უმაღლესი საბჭო
აფხაზეთის ასს რესპუბლიკის VIII მოწვევის უმაღლესი საბჭო — აფხაზეთის ასსრ-ის მერვე მოწვევის უმაღლესი წარმომადგენლობითი და საკანონმდებლო ორგანო 1971-1975 წლებში.
ისტორია
1971-1975 წლების განმავლობაში სულ ჩატარდა აფხაზეთის ასსრ-ის VIII მოწვევის უმაღლესი საბჭოს რვა სესია.
მმართველი რგოლი
აფხაზეთის ასსრ-ის VIII მოწვევის უმაღლესი საბჭოს ხელმღვანელობა შემდგენაირად დაკომპლექტდა:
აფხაზეთის ასსრ-ის VIII მოწვევის უმაღლესი საბჭოს პრეზიდიუმი შემდგენაირად დაკომპლექტდა:
I სესია
აფხაზეთის ასსრ-ის VIII მოწვევის უმაღლესი საბჭოს I სესია მოწვეულ იქნა 1971 წლის 5 ივლისს.
II სესია
აფხაზეთის ასსრ-ის VIII მოწვევის უმაღლესი საბჭოს II სესია მოწვეულ იქნა 1971 წლის 27 დეკემბერს.
III სესია
აფხაზეთის ასსრ-ის VIII მოწვევის უმაღლესი საბჭოს III სესია მოწვეულ იქნა 1972 წლის 27 ივლისს.
IV სესია
აფხაზეთის ასსრ-ის VIII მოწვევის უმაღლესი საბჭოს IV სესია მოწვეულ იქნა 1973 წლის 15 იანვარს.
V სესია
აფხაზეთის ასსრ-ის VIII მოწვევის უმაღლესი საბჭოს V სესია მოწვეულ იქნა 1973 წლის 23 ივლისს.
VI სესია
აფხაზეთის ასსრ-ის VIII მოწვევის უმაღლესი საბჭოს VI სესია მოწვეულ იქნა 1973 წლის 28 დეკემბერს.
VII სესია
აფხაზეთის ასსრ-ის VIII მოწვევის უმაღლესი საბჭოს VII სესია მოწვეულ იქნა 1974 წლის 22 ივლისს.
VIII სესია
აფხაზეთის ასსრ-ის VIII მოწვევის უმაღლესი საბჭოს VIII სესია მოწვეულ იქნა 1974 წლის 30 დეკემბერს.
NGC 7584
NGC 7584 — გალაქტიკა პეგასის თანავარსკვლავედში. აღმოჩენის თარიღია 1864 წლის 5 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ლიბუშე შაფრანკოვა
მინიატიურა|ლიბუშე შაფრანკოვა, კადრი 1973 წლის ფილმიდან [[სამი კაკალი კონკიასათვის]] მინიატიურა|ლიბუშე შაფრანკოვას ავტოგრაფი (2011) ლიბუშე შაფრანკოვა (დ. 7 ივნისი, 1953, ბრნო, ჩეხოსლოვაკია – გ. 9 ივნისი, 2021 ) — ჩეხი მსახიობი. იზრდებოდა ქალაქ შლაპანიცეში, ბრნოსთან ახლოს. 1971 წელს დაამთავრა ბრნოს კონსერვატორიის დრამატურგიის განყოფილება. 1972 წელს გაწევრიანდა პრაღის მსახიობთა კლუბში.
თავისი პირველი პირველი როლი ფილმში ლიბუშე შაფრანკოვამ ჩეხი მწერლის ბოჟენა ნემცოვას რომან „ბებიას“ (Babička) ეკრანიზაციაში შეასრულა. საერთაშორისო პოპულარობა მოუპოვა მთავარმა, კონკიას როლმა 1973 წლის ზღაპრულ ფილმში „სამი კაკალი კონკიასათვის“.
ლიბუშე შაფრანკოვა დაქორწინებული იყო ასევე ჩეხ მსახიობ იოზეფ აბრაჰამზე. მათ ერთად ჰყავდათ ერთი ვაჟი. მისი და — მიროსლავა ასევე მსახიობი იყო.
სქოლიო
კატეგორია:ჩეხი მსახიობები კატეგორია:დაბადებული 7 ივნისი კატეგორია:დაბადებული 1953 კატეგორია:გარდაცვლილი 9 ივნისი კატეგორია:გარდაცვლილი 2021
პუენტეს-დე-გარსია-როდრიგესი
პუენტეს-დე-გარსია-როდრიგესი (Puentes de García Rodríguez, As Pontes de García Rodríguez‎) — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლა-კორუნიის პროვინციის ეუმეს კომარკის შემადგენლობაში. ფართობი — 249,4 კმ². მოსახლეობა — 10 068 კაცი (2020 წ.).
სქოლიო
კატეგორია:ლა-კორუნიის მუნიციპალიტეტები კატეგორია:ლა-კორუნიის ქალაქები
Camponotus postoculatus
Camponotus postoculatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
Blonde on Blonde
Blonde on Blonde — ამერიკელი მომღერალ და სიმღერების ავტორ ბობ დილანის მეშვიდე სტუდიური ალბომი, რომელიც გამოვიდა 1966 წლის 16 მაისს. ბევრი თვლის, რომ ეს იყო პირველი ორმაგი ალბომი როკ-მუსიკის ისტორიაში. საგულისხმოა, რომ დისკს გამოარჩევს ბლუზ როკის ელემენტების შეტანა, რაც დაიწყო წინა ალბომზე, Highway 61 Revisited.
სქოლიო
კატეგორია:ბობ დილანის ალბომები კატეგორია:1966 წლის ალბომები კატეგორია:ალბომები ბობ ჯონსტონის პროდიუსერობით
The Red Apple
The Red Apple — საცხოვრებელი ტიპის ცათამბჯენი ნიდერლანდების ქალაქ როტერდამში. 40 სართულიანია, შენობის სიმაღლეა 124 მ. ემსახურება 6 ლიფტი. არქიტექტურული სტილი მოდერნისტულია. მშენებლობა მიმდინარეობდა 2005-2009 წლებში. ქვემო სართულები მაღაზიებსა და რესტორნებს უკავია. კომპლექსი მთლიანობაში უზრუნველყოფილია ღია ოპტიკური ბოჭკოთი.
რესურსები ინტერნეტში
კატეგორია:ნიდერლანდების ცათამბჯენები
HarperCollins
HarperCollins — ბრიტანული გამომცემლობა, დაარსებული 1819 წელს. მას ფლობს News Corporation. HarperCollins აქტიური გამომცემელია. მის პროდუქციაში შედის კოლინზის ინგლისური ენის ლექსიკონი.
რესურსები ინტერნეტში
კატეგორია:ბრიტანული გამომცემლობები კატეგორია:ამერიკული გამომცემლობები
ოსკარის 86-ე დაჯილდოება
ოსკარის 86-ე დაჯილდოების ცერემონია — საუკეთესო ფილმებისა და კინოხელოვანების რიგით 86-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 2014 წლის 2 მარტს და მასში მონაწილეობა მიიღო 2013 წელს გამოსულმა საუკეთესო ფილმებმა. დაჯილდოება გაიმართა დოლბის თეატრში, ჰოლივუდში, ლოს-ანჯელესში. ოსკარის დაჯილდოება როგორც წესი, თებერვალში იმართება, თუმცა იმ პერიოდში მიმდინარე ზამთრის ოლიმპიური თამაშების გამო 86-ე დაჯილდოებამ მარტის პირველ ნახევრისკენ გადაიწია. ოსკარის დაჯილდოებას აშშ-ში გადასცემდა ABC. შოუს უკვე მეორედ უმასპინძლა ელენ დეჯენერესმა (პირველად უმასპინძლა 79-ე დაჯილდოებას 2007 წელს).
ცერემონიაზე აკადემიამ გასცა ჯილდოები 24 კატეგორიაში. ყველაზე მეტი, 10 ნომინაცია მიიღეს ფილმებმა ამერიკული შეხლა-შემოხლა და გრავიტაცია.
სქოლიო
კატეგორია:ოსკარის დაჯილდოების ცერემონიები
შოთა ნადირაშვილი
შოთა ნადირაშვილი (დ. 26 იანვარი, 1926 — გ. 13 აგვისტო, 2011) — ქართველი ფსიქოლოგი. ფსიქოლოგიურ მეცნიერებათა დოქტორი, პროფესორი (1968). საქართველოს მეცნიერებათა აკადემიის აკადემიკოსი (1993). ჰუმანისტური ფსიქოლოგიის ამერიკის საერთაშორისო ასოციაციის დამფუძნებელთა საბჭოს წევრი.
ბიოგრაფია
1952 წელს დაამთავრა თბილისის სახელმწიფო უნივერსიტეტი. 1980-1985 წლებში იყო დიმიტრი უზნაძის სახელობის ფსიქოლოგიის ინსტიტუტის დირექტორის მოადგილე. 1985 წლიდან 2006 წლამდე ამავე ინსტიტუტის დირექტორი. ფსიქოლოგთა საერთაშორისო კონგრესებზე (გერმანია, საფრანგეთი, ავსტრალია, მექსიკა) განწყობის ფსიქოლოგიის სიმპოზიუმების თავმჯდომარე. მრავალი საერთაშორისო ფსიქოლოგიური ჟურნალის სარედაქციო კოლეგიის წევრი. სრულიად საქართველოს კათოლიკოს პატრიარქის, უწმინდესისა და უნეტარესის ილია II-ის საერთაშორისო საქველმოქმედო ფონდის დამფუძნებელი საბჭოს წევრი.
შოთა ნადირაშვილი არის განწყობის ანთროპული თეორიის ავტორი. მისი ძირითადი კვლევები შეეხება ზოგად, პედაგოგიურ და სოციალურ ფსიქოლოგიის საკითხებს. მუშაობდა აღქმის, აზროვნების, განწყობისა და აღზრდის საკითხებზე. გამოკვეთა ქცევის სამი იერარქიული დონე: უმდაბლესი – ინდივიდისა (ცხოველის ქცევა, ან ადამიანის გაუცნობიერებელი ქცევა, საშუალო – სუბიექტისა (მეტყველი და მოაზროვნე ადამიანისა); უმაღლესი – პიროვნებისა (ნებელობის მქონე ადამიანისა). ამ სამივე დონეს აერთიანებს განწყობის ზოგადი კანონზომიერებანი, მაგრამ თითოეულს თავიანთი მახასიათებლებიც აქვთ. დიდ ყურადღებას უთმობდა ასევე გამოყენებითი ფსიქოლოგიის საკითხებს. იყო 250 სამეცნიერო შრომისა და 12 მონოგრაფიის ავტორი, რომელთაგან აღსანიშნავია: „განზოგადების უნარის განვითარება სასკოლო ასაკში“ (1964); „აღქმის ფსიქოლოგიის პრობლემები“; (1976) „პიროვნებისა და სოციალური ფსიქოლოგია“ (1974); პროპაგანდის ფსიქოლოგია (1980); განწყობის ფსიქოლოგია ტომი I – II (1983-1985); „განწყობა და ქცევა“ (1998).
ნადირაშვილი ცნობილი იყო აგრეთვე როგორც საზოგადო მოღვაწე. იყო დიმიტრი უზნაძის სახელობის პრემიის ლაურეატი. აკადემიკოსი შოთა ნადირაშვილი გარდაიცვალა 2011 წელს, 85 წლის ასაკში. დაკრძალულია დიდუბის საზოგადო მოღვაწეთა პანთეონში.
სქოლიო
კატეგორია:საქართველოს მეცნიერებათა ეროვნული აკადემიის აკადემიკოსები კატეგორია:ქართველი საზოგადო მოღვაწეები კატეგორია:ქართველი ფსიქოლოგები შოთა
ჰით ლეჯერი
ჰით ენდრიუ ლეჯერი (Heath Andrew Ledger; დ. 4 აპრილი, 1979 — გ. 22 იანვარი, 2008) — ავსტრალიელი მსახიობი, რომელიც თამაშობდა როგორც ფილმებში, ასევე სატელევიზიო სერიალებში.
ბიოგრაფია
ენის დელ მარის განსახიერებით ფილმში „კუზიანი მთა“, 2005 წელს ლეჯერმა მიიღო ნიუ-იორკის ფილმის კრიტიკოსთა წრეების ჯილდო კატეგორიაში „საუკეთესო მსახიობი“, ხოლო 2006 წელს - „საუკეთესო მსახიობის“ ჯილდო ავსტრალიური ფილმების ინსტიტუტისგან და ნომინირებული იყო 2005 წლის ოსკარის დაჯილდოების ცერემონიაზე კატეგორიაში „ოსკარი საუკეთესო მსახიობი მამაკაცისთვის“, ასევე ბრიტანული აკადემიის ფილმების დაჯილდოებაზე კატეგორიაში „საუკეთესო მსახიობი მთავარ როლში“. სიკვდილის შემდეგ მან მიიღო „დამოუკიდებელი სულის რობერტ ალტმანის პრემია“ მსახიობთა დანარჩენ შემადგენლობასთან ერთად, მისი მიერ ჩატარებული სამუშაოსთვის რეჟისორის და კასტინგის რეჟისორის აპლუაში ფილმზე „მე იქ არ ვარ“, რომელიც შთაგონებული იყო ამერიკელი მომღერლისა და სიმღერების ავტორის ბობ დილანის ცხოვრებითა და სიმღერებით. ფილმში ლეჯერი განასახიერებს გამოგონილ მსახიობს სახელად რობი კლარკი, ერთ-ერთ პერსონაჟს იმ ექვსიდან, რომლებიც ასახავენ დილანის ცხოვრებისა და პერსონის ასპექტებს. ლეჯერმა მიიღო არაერთი ჯილდო მის მიერ განსახიერებული ჯოკერის როლისთვის ფილმში „ბნელი რაინდი“, მათ შორის ოსკარი მეორეხარისხოვანი როლის საუკეთესო შესრულებისათვის, საუკეთესო მსახიობის საერთაშორისო ჯილდო 2008 წლის ავსტრალიური ფილმების ინსტიტუტის დაჯილდოებაზე, რითაც ის გახდა პირველი მსახიობი, რომელმაც მიიღო ჯილდო სიკვდილის შემდეგ, ლოს-ანჯელესის ფილმის კრიტიკოსთა ასოციაციის ჯილდო მეორეხარისხოვანი როლის საუკეთესო შესრულებისათვის, 2009 წლის ოქროს გლობუსი მეორეხარისხოვანი როლის საუკეთესო შესრულებისათვის და 2009 წლის ბრიტანული აკადემიის ფილმების ჯილდო მეორეხარისხოვანი როლის საუკეთესო შესრულებისათვის.
ლეჯერი დაიღუპა ოცდარვა წლის ასაკში „გამოწერილი წამლების მომწავლელი კომბინაციის“ შემთხვევითი მიღების გამო. სიკვდილამდე მხოლოდ რამდენიმე თვით ადრე დაასრულა ლეჯერმა გადაღებები მისი ბოლო, ჯოკერის როლისთვის ფილმში „ბნელი რაინდი“. სიკვდილის მომენტისათვის, 2008 წლის 22 იანვრისთვის, მას გადაღებების დაახლოებით ნახევარი ჰქონდა დასრულებული ტონის როლზე, ტერი გილიამის ფილმისთვის „დოქტორ პარნასის წარმოსახვა“.
სქოლიო
კატეგორია:დაბადებული 4 აპრილი კატეგორია:დაბადებული 1979 კატეგორია:გარდაცვლილი 22 იანვარი კატეგორია:გარდაცვლილი 2008 კატეგორია:XX საუკუნის ავსტრალიელი მამაკაცი მსახიობები კატეგორია:XXI საუკუნის ავსტრალიელი მამაკაცი მსახიობები კატეგორია:ავსტრალიელი კინომსახიობები კატეგორია:ავსტრალიელი მამაკაცი კინომსახიობები კატეგორია:ოსკარის მფლობელი კინომსახიობები კატეგორია:ავსტრალიელი მუსიკალური ვიდეოების რეჟისორები‎ კატეგორია:ოსკარის მფლობელი კინომსახიობები კატეგორია:BAFTA-ს გამარჯვებულები (პიროვნებები) კატეგორია:ოქროს გლობუსის გამარჯვებულები კატეგორია:კინომსახიობთა გილდიის ჯილდოს მფლობელები
ფარიდ გაიბოვი
ფარიდ ფაზილ ოღლუ გაიბოვი (Fərid Fazil oğlu Qayıbov; დ. 1979, 24 აპრილი, ბაქო) — აზერბაიჯანის რესპუბლიკის ახალგაზრდობისა და სპორტის მინისტრი (2021), აზერბაიჯანის ეროვნული ოლიმპიური კომიტეტის ვიცე-პრეზიდენტი (2021), ევროპის ტანვარჯიშის კავშირის პრეზიდენტი, ტანვარჯიშის საერთაშორისო ფედერაციის (FIG) აღმასრულებელი კომიტეტის წევრი, იუნესკოს ფიზიკური კულტურისა და სპორტის მთავრობათაშორისი კომიტეტის თავმჯდომარე (2022).
განათლება
1995 წელს დაამთავრა ბაქოს #1 საშუალო სკოლა. 1999 წელს დაამთავრა აზერბაიჯანის რესპუბლიკის მინისტრთა კაბინეტთან არსებული ეროვნული ეკონომიკის მენეჯმენტის ინსტიტუტი, ბიზნესის მართვის ფაკულტეტი. აქვს ბაკალავრის ხარისხი ბიზნესის მენეჯმენტში. 2001-ლ წელს მიიღო მაგისტრის ხარისხი.
სამეცნიერო საქმიანობა
2014 წელს მიენიჭა დოქტორის ხარისხი ლესგაფტის სახელობის ფიზიკური კულტურის, სპორტისა და ჯანმრთელობის ეროვნულ სახელმწიფო უნივერსიტეტში (სანქტ-პეტერბურგი, რუსეთი).
საქმიანობა სპორტის სფეროში
2003-2005 წლებში იყო აზერბაიჯანის ტანვარჯიშის ფედერაციის სპორტისა და ლოგისტიკის მენეჯერი.
2005 წლიდან 2006 წლამდე იყო აზერბაიჯანის ტანვარჯიშის ფედერაციის გენერალური მენეჯერი.
2006-2007, 2008-2009 და 2013-2014 წლებში იყო ბაქოში გამართული რიტმული ტანვარჯიშის ევროპის ჩემპიონატის საორგანიზაციო კომიტეტების აღმასრულებელი დირექტორი.
ჰანან ალ-ჰრუბი
ჰანან ალ-ჰრუბი (حنان الحروب; დ. 6 მარტი 1972, ბეით-ლაჰმი, პალესტინის სახელმწიფო) — პალისტინელი მასწავლებელი, რომელიც 2016 წელს „გლობალური მასწავლებლის პრემიის“ მეორე გამარჯვებული გახდა.
კარიერა
ალ-ჰრუბი მუშაობს ძალადობის შედეგად დაზარალებულ ბავშვთა მხარდასაჭერად. თვითონ ჰანანი გაიზარდა პალესტინის ლტოლვილთა ბანაკში, სადაც იგი ძალადობის ფაქტების მსხვერპლი გახდა, ხოლო მისი შვილები ტრავმირებული იყვნენ გასროლების ინციდენტებით. ჰანანი ასწავლის პალესტინელ ლტოლვილ ბავშვებს და მისი ლოზუნგია „არა ძალადობას“. იგი იყენებს სპეციალურ მიდგომას, რომელიც თვითონ შექმნა, სადაც იყენებს თამაშებს, რომელიც მიზნად ისახავს ძალადობისა და დაძაბულობის აღმოფხვრას. მეთოდი დეტალურად არის აღწერილი მის წიგნში „ჩვენ ვთამაშობთ და ვსწავლობთ“. ერთ-ერთ განცხადებაში, ჰანანმა თქვა, რომ როდესაც სწავლა დაიწყო: „ძალადობა, რომელსაც ბავშვები ქუჩებში ხედავდნენ, საკლასო ოთახში მოჰქონდათ“, მაგრამ რამდენიმე თვის შემდეგ მათი ქცევა და დამოკიდებულება მკვეთრად გაუმჯობესდა.
გლობალური მასწავლებლის პრემია
2016 წლის მარტში ალ-ჰრუბი 1 მილიონი აშშ-ის დოლარის მფლობელი და „გლობალური მასწავლებლის პრემიის“ მეორე გამარჯვებული გახდა. „ვარკეის ფონდის“ გლობალური განათლებისა და უნარ-ჩვევების ფორუმი წარმოადგენს ყოველწლიურ ჯილდოს. ალ-ჰრუბის ჯილდო პაპმა ფრანცისკემ ვიდეოჩანაწერით გამოაცხადა. 2015 წლის გამარჯვებული, ამერიკელი პედაგოგი ნენსი ეტველი იყო.
ოჯახი
მას 5 შვილი ჰყავს. მისი ტყუპი ქალიშვილები კვალიფიცირებული იურისტები არიან, მეორე ქალიშვილი ბუღალტერია, ერთი ვაჟი მზარეულია, ხოლო უმცროსი ვაჟი არქიტექტურას ეუფლება.
მისმა მეუღლემ ომარმა ისრაელის ციხეში 10 წელი გაატარა, მას შემდეგ, რაც ჰევრონში 1980 წლის სასიკვდილო თავდასხმაში მას ბრალი დასდეს, სადაც ექვსი ადამიანი დაიღუპა. ომარ ალ-ჰრუბი ქიმიკოსი იყო, რომელიც ბომბების შემქმნელებს ქიმიკატებით ამარაგებდა
სქოლიო
კატეგორია:დაბადებული 6 მარტი კატეგორია:დაბადებული 1972 კატეგორია:პალესტინელი პედაგოგები კატეგორია:მასწავლებლის გლობალური ჯილდოს გამარჯვებულები
ფარიდ გაიბოვი
საქმიანობა სპორტის სფეროში
გაიბოვი იყო ევროპის ტანვარჯიშის კავშირისა და ტანვარჯიშის საერთაშორისო ფედერაციის კონგრესების წევრი; პეკინის (2008), ლონდონის (2012) და რიო-დე-ჟანეიროს (2016) ოლიმპიურ თამაშებზე დელეგაციების წევრი; ევროპისა და მსოფლიოს ჩემპიონატებზე დელეგაციის ხელმძღვანელი ტანვარჯიშის სხვადასხვა სახეობაში; 2014 წლიდან 2018 წლამდე იყო ტანვარჯიშის ევროპის ჩემპიონატზე სააპელაციო მსაჯთა კოლეგიის პრეზიდენტი (დანიშნულებით).
2023 წლის 11 მარტს, აზერბაიჯანის რესპუბლიკის პრეზიდენტის ილჰამ ალიევის მიერ ხელმოწერილი ბრძანებულებით, ახალგაზრდობისა და სპორტის მინისტრი ფარიდ გაიბოვი დაინიშნა VII საერთაშორისო მინისტრთა კონფერენციის საორგანიზაციო კომიტეტის თავმჯდომარედ.
ფიზიკურ კულტურასა და სპორტზე პასუხისმგებელი მინისტრებისა და ლიდერების VII საერთაშორისო კონფერენციას (MINEPS VII), რომელიც გაიმართა ბაქოში 2023 წლის 26-29 მაისს, თავმჯდომარეობდა ახალგაზრდობისა და სპორტის მინისტრი ფარიდ გაიბოვი.
ჯილდოები და პრიზები
2018 და 2022 წლებში სპორტის კვლევის ცენტრის პროექტის „წლის გამარჯვებულები“ ფარგლებში აირჩიეს „წლის სპორტულ მოღვაწედ“.
სქოლიო
კატეგორია:აზერბაიჯანელი პოლიტიკოსები
შრივიჯაია
250px|მინიატიურა|შრივიჯაიიის სახელმწიფო აყვავების ხანაში. შრივიჯაია, სრივიჯაია — სახელმწიფო ინდონეზიაში. შეიქმნა დაახლოებით VII საუკუნის შუა წლებში. ცენტრი ახლანდელი პალემბანგის რაიონში (კ. სუმატრა) მდებარეობდა. შრივიჯაიის განვითარებას ხელი შეუწყო ხელსაყრელმა გეოგრაფიულმა მდებარეობამ და ფუნანის დაცემამ. VII-IX საუკუნეებში შრივიჯაიამ დაიპყრო სუმატრის მეზობელი სახელმწიფოები - დასავლეთი იავა, დასავლეთი კალიმანტანი, მალაკის ნახევარკუნძული და ძლიერ საზღვაო იმპერიად გადაიქცა. აყვავების ხანას მიაღწია IX საუკუნის II ნახევარსა და X საუკუნეში - შაილენდრების დინასტიის მმართველობის პერიოდში. დაახლოებით 992 წელს დაიწყო შრივიჯაიის ბრძოლა მატარამთან არქიპელაგზე ბატონობისათვის. დაახლოებით 1016 წელს ომი შრივაჯაიის გამარჯვებით დამთავრდა, მაგრამ 1025 წელს შრივიჯაიაში შეიჭრნენ ჩოლის - ინდოეთის სახელმწიფოს ჯარები. ამ ომებმა შეარყია შრივიჯაიის ძლიერება, თუმცა კიდევ დაახლოებით ორი საუკუნის განმავლობაში ინარჩუნებდა პირველობას არქიპელაგის დასავლეთ რაიონებში. XIII საუკუნის ბოლოდან შრივიჯაიას შეუტიეს იაველებმა და სიამელებმა. XIV საუკუნის შუა წლებში შრივიჯაია მაჯაპაჰიტის მოხარკე გახდა. შრივიჯაია უკანასკნელად იხსენიება 1376 წელს.
ლიტერატურა
კატეგორია:ისტორიული სახელმწიფოები კატეგორია:მალაიზიის ისტორია კატეგორია:ტაილანდის ისტორია კატეგორია:ინდონეზიის ისტორია კატეგორია:ფილიპინების ისტორია კატეგორია:სინგაპურის ისტორია
ნიშანი
ნიშანი (სამართ. ისტ.), ფეოდალურ საქართველოში:
ლიტერატურა
კატეგორია:ქართული ტრადიციები
ჰარი პოტერი და ფილოსოფიური ქვა (მრავალმნიშვნელოვანი)
ფილოსოფიური ქვა  ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების პირველ ტომს.
ფილოსოფიური ქვა ასევე შეიძლება ნიშნავდეს:
კატეგორია:ჰარი პოტერი
Camponotus posticus
Camponotus posticus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
ჰოხ-დუკანი
ჰოხ-დუკანი (Hoch Ducan) — მთა ალბულის ალპებში, შვეიცარიაში. მდებარეობს გრაუბიუნდენის კანტონში. სიმაღლე 3 063 მეტრი.
ნიში (მრავალმნიშვნელოვანი)
ნიში შეიძლება აღნიშნავდეს:
ჰოხ-დუკანი
რესურსები ინტერნეტში
კატეგორია:ალპები კატეგორია:შვეიცარიის მთები
ენოლოგია
ენოლოგია (οἶνος — ღვინო) — მეცნიერება ღვინის შესახებ.
ძირითადი ცნობები
ენოლოგია მოიცავს ღვინისკეთებას — ბადაგის დუღილის მეთოდით ღვინოდ გადაქცევის კონტროლირებად პროცესს და ცნობებს ღვინის შემდგომი მოვლა-შენახვის შესახებ.
ენოლოგი — სპეციალისტი, რომელიც დაკავებულია ვენახების მდგომარეობის შეფასებით, ნიადაგის, ღვინისა და წლის შემოწმებით. ჩვეულებრივ თვითონ აშენებს ვენახს და დაკავებულია ღვინის წარმოებით (მეღვინეობით).
ისტორიული მიმოხილვა
ალკოჰოლური დუღილის დროს მიმდინარე ქიმიური გარდაქმნების ძირითადი არსი, (შაქრების გარდაქმნა ეთანოლად) დიდი ხანია ცნობილია. ჯერ კიდევ 1789 წელს, ლავუაზიე წერდა : "ღვინის დუღილი მდგომარეობს შემდეგში : გაიყოს ორად შაქარი, რომელიც ოქსიდს წარმოადგენს და ერთი ნაწილი დაიჟანგოს ნახშირორჟანგის წარმოსაქმნელად, მეორე კი აღდგეს ალკოჰოლის წარმოსაქმნელად. შესაძლებელი რომ იყოს ალკოჰოლისა და ნახშირორჟანგის ხელახალი მიერთება, მივიღებდით შაქარს" 1815 წელს გეი-ლუსაკმა შეადგინა დუღილის შემდეგი ფორმულა (განტოლება): C6H12O6 → 2CH3 – CH2OH +  2CO 2 180 გ                   92გ                          88გ გლუკოზა              ეთილალკოჰოლი           ნახშირორჟანგი
1860 წელს პასტერმა დაადგინა, რომ ეს განტოლება მართებული იყო დახარჯული შაქრის 95 %-ისათვის. ეთანოლისა და ნახშირორჟანგის გარდა დუღილის დროს წარმოიქმნებოდა მეორადი პროდუქტები შემდეგი პროპორციებით: 100 გრამი საქაროზიდან: 51,10 გ ეთილალკოჰოლი 49,20 გ ნახშირორჟანგი 3,40 გ გლიცერინი 0,67 გ ქარვამჟავა 1 გ მშრალი საფუარი. რაც შეეხება რეაქციის მიზეზს, იგი დიდხანს წარმოადგენდა კამათის საგანს. პასტერმა პირველმა დაამტკიცა, რომ დუღილს განაპირობებდა არა ჰაერის, არამედ საფუვრების მოქმედება შაქრებზე. თუმცა, პასტერი თვლიდა, რომ დუღილი ბიოლოგიურ მოვლენას წარმოადგენდა, რომელსაც საფუვრის ანაერობულ პირობებში სიცოცხლე განაპირობებდა. ბოლოს, 1897 წელს ბუშნერმა შეძლო საფუარიდან გამოეწვლილა სითხე, რომელმაც დუღილი გამოიწვია და ამგვარად შეძლო დაედგინა "დიასტაზების" როლი ალკოჰოლური დუღილის პროცესში.
ალკოჰოლური დუღილის ქიმიზმი
C6H12O6 → 2CO2 + 2CH3CH2OH - 40 კკალ ჰექსოზა          ეთანოლი რეაქცია ეგზოთერმულია. დღეს ყველა ქიმიური რეაქცია შემდეგნაირად აიხსნება : რეაქცია წარმოადგენს ქიმიური ნაერთების ნარევის ანუ სისტემის გარდაქმნას, რისთვისაც საჭიროა მათი აგზნება (აქტივაცია) და შიდა ენერგია (ენთალპია). რეაქციის შედეგად გამოიყოფა სითბო. იგი გამოიხატება კილო- კალორიებში უარყოფითი ნიშნით.
რეაქციის მექანიზმი
ალკოჰოლური დუღილის რეაქცია საკმაოდ რთულია, რომელშიც მრავალი ენზიმი მოქმედებს. რეაქცია ხორციელდება რამდენიმე სტადიად : 1.1 შაქრის მოლეკულის გაწყვეტა გლუკოლიზი ყურძნის ჰექსოზები (გლუკოზა და ფრუქტოზა) გარდაიქმნება პიროყურძენმჟავად. ეს გარდაქმნა სამ ეტაპად მიმდინარეობს : ► ეთერიფიკაცია ეთერიფიკაცია ხორციელდება შაქრის ერთ ჰიდროქსილ ჯგუფსა და ფოსფორმჟავას (H3PO<sub.4 ) შორის : RCH2OH + H3PO4 → H2O + RCH2O – H2PO3
რესურსები ინტერნეტში
*
ჰარი პოტერი და საიდუმლო ოთახი (მრავალმნიშვნელოვანი)
საიდუმლო ოთახი ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების მეორე ტომს.
საიდუმლო ოთახი ასევე შეიძლება ნიშნავდეს:
კატეგორია:ჰარი პოტერი
ჰიპოლოგია
thumb|ცხენები ჰიპოლოგია („ἵππος“ ცხენი და მოძღვრება) — მეცნიერება ცხენების შესახებ, სწავლობს ცხენების ანატომიას, ფიზიოლოგიას, გამრავლების ბიოლოგიასა და ჯიშების წარმოქმნას.
სქოლიო
*
კარინიო
კარინიო  — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლა-კორუნიის პროვინციის ორტეგალის კომარკის შემადგენლობაში. ფართობი — 47 კმ². მოსახლეობა — 3775 კაცი (2020 წ.).
სქოლიო
კატეგორია:ლა-კორუნიის მუნიციპალიტეტები კატეგორია:ლა-კორუნიის ქალაქები
NGC 7586
NGC 7586 — გალაქტიკა პეგასის თანავარსკვლავედში. აღმოჩენის თარიღია 1864 წლის 2 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
არდშინბანკი
არდშინბანკი (სომხურად: Արդշինբանկ) — ბანკი სომხეთში. ბანკის სრული სახელწოდებაა ,,ინდუსტრიული სამშენებლო ბანკი", რომელიც დახურულ სააქციო ბაზარს წარმოადგენს.
ისტორია
არდშინბანკი დაარსდა 2002 წელს. 2003 წლის თებერვალში მან მიიღო საბანკო საქმიანობის ლიცენზია N 83 (25.02.03 თარიღით). თავდაპირველად არდშინბანკს "არდშინინვესტბანკს" უწოდებდნენ. 2014 წლის ნოემბერში იგი გადაკეთდა ,,არდშინბანკად".
არდშინბანკი არის უნივერსალური საფინანსო და საკრედიტო ინსტიტუტი, რომელიც გთავაზობთ საბანკო მომსახურების სრულ სპექტრს. პრიორიტეტულ სფეროებში შედის მსხვილი კორპორატიული მომხმარებლებისთვის პროექტის დაფინანსება, პირველ რიგში, სომხეთის სტრატეგიული ინდუსტრიისა და ენერგეტიკის სექტორში, ასევე მცირე და საშუალო ბიზნესის სესხების გაცემა, პლასტიკური ბარათების ემისიისა და მომსახურების, ელექტრონული ბანკინგის, საერთაშორისო ფულადი გზავნილების, ასევე იპოთეკური სესხის გაცემა მოსახლეობის სხვადასხვა ჯგუფისთვის და სახელფასო პროექტები. გარდა ამისა, ბანკი აქტიურად ავითარებს ელექტრონულ და მობილურ საბანკო მომსახურებებს, რაც საშუალებას იძლევა ძირითადი საბანკო ოპერაციების განხორციელება დროის ნებისმიერ მონაკვეთში.
არდშინბანკს აქვს ორი საერთაშორისო სარეიტინგო სააგენტოს - Moody's- ის და Fitch- ის რეიტინგები.
არდშინბანკი არის ფასიანი ქაღალდების ბაზრის მონაწილე და სახელმწიფო ობლიგაციების ბაზრების აგენტი. ეს არის პირველი კერძო სუბიექტი სომხეთში, რომელმაც გამოსცა ევროობლიგაციები 100 მილიონი აშშ დოლარის ოდენობით.
თავისი 60 ფილიალით, ბანკს პარიზის წარმომადგენლობის გარდა, ქვეყნის ერთ-ერთი უდიდესი ფილიალი აქვს. 2019 წლის იანვრის მდგომარეობით, ბანკს 1,089 თანამშრომელი ჰყავს.
დამფუძნებლები და აქციონერები
დამფუძნებლები: სს ,,რასკო-სომხეთი", შპს ,,ბიზნეს ინვესტიციების ცენტრი". აქციონერები: კარენ საფარიანი, ,,რეგიონის" 100% -იანი წილის მფლობელი, რომელიც თავის მხრივ არის შპს ,,არინს ჯგუფის" ერთადერთი მონაწილე.
მონაწილეობა ფინანსურ ბაზარზე
არდშინბანკი არის:სომხეთის ბანკების კავშირის წევრი, სომხეთ – საქართველოს ბიზნეს თანამშრომლობის ასოციაცია, NASDAQ OMX ARMENIA OJSC, სომხეთის იპოთეკური ბაზრის მონაწილეთა ასოცირებული წევრი, MasterCard Europay– ის შვილობილი წევრი, Visa International გადახდის სისტემის ძირითადი წევრი, SWIFT საერთაშორისო საფინანსო სატელეკომუნიკაციო სისტემის აქციონერი, ,,სომხეთის ქარდი '' ოფიციალური პარტნიორი.
Camponotus postcornutus
Camponotus postcornutus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
არდშინბანკი
ჯილდოები და აღიარება
2005 წ. - სითიგრუპის ხარისხის დიპლომი სითიბანკის ნიუ – იორკის დოლარიანი გადახდების შესრულებისათვის
2005/2006 წლები - ფინანსთა და ეკონომიკის სამინისტროსა და სომხეთის ცენტრალური ბანკის შიდა ვალის მართვის საუკეთესო დილერის დიპლომი
2009 - მანიგრამ ინთერნეიშენალის ფულადი გზავნილების სისტემის სერთიფიკატი, როგორც სომხეთის ყველაზე საიმედო ბანკი
2010 წელი - სითიბანკის პრიზი აშშ დოლარში ფულადი გზავნილების მაღალი ხარისხისთვის. კომერცბანკის პრემია ევროში ფულადი გზავნილების მაღალი ხარისხისთვის.
2015 - "=,,საუკეთესო ბანკი სომხეთში 2015 წლისთვის" ბრიტანული ჟურნალი ევრომანი
2016 წ. - ,,სომხეთში ყველაზე აქტიური იმიტირებული ბანკი 2016 წელს” იბიარდის ვაჭრობის ხელშეწყობის პროგრამის (TFP) ფარგლებში, ევროპის რეკონსტრუქციისა და განვითარების ბანკისგან (EBRD)
2019 წელი - ,,საუკეთესო ბანკი სომხეთში 2019 წელს” ამერიკული ჟურნალის ”გლობალური ფინანსები” მიერ. ,,სომხეთში ყველაზე აქტიური იმიტირებული ბანკი 2018 წელს” საერთაშორისო საინვესტიციო ბანკისგან (IIB).
სქოლიო
კატეგორია:სომხური ბანკები კატეგორია:ბანკები სომხეთში
ალვორადა-დ’უესტი
ალვორადა-დ'უესტი (Alvorada d'Oeste) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 308 მეტრზე. მიეკუთვნება რონდონიის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ალვორადა-დ’უესტის შემადგენლობაში.
2010 წლის მონაცემებით, მოსახლეობა 16 853 ადამიანს შეადგენდა, მოსახლეობის სიმჭიდროვე 5.56 კმ²-ზე. ფართობი 3 029 189 კმ²-ია.
რესურსები ინტერნეტში
კატეგორია:რონდონიის მუნიციპალიტეტები
ჰარი პოტერი და აზკაბანის ტყვე (მრავალმნიშვნელოვანი)
აზკაბანის ტყვე ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების მესამე ტომს.
აზკაბანის ტყვე ასევე შეიძლება ნიშნავდეს:
ჰოენშტაუფენები
200px|მინიატიურა|ჰოენშტაუფენების დინასტიის გერბი ჰოენშტაუფენები, შტაუფენები — გერმანიის მეფეთა და საღვთო რომის იმპერიის იმპერატორთა დინასტია 1138-1254 წლებში. შვაბიის მთავართა (1079-1268 წლებში შვაბიის ჰერცოგები) საგვარეულო. სახელწოდება წარმოდგება შვაბიაში მდებარე მათი საგვარეულო ციხე-დარბაზის სახელისაგან „ჰოენშტაუფენი“.
ჰოენშტაუფენები
ჰოენშტაუფენების უკანასკნელი წარმომადგენლები იყვნენ მანფრედი (სიცილიის მეფე 1258-1266 წწ. და კონრადინი (გ. 1268 წელს)
ლიტერატურა
*
ფხვენისის ღვთისმშობლის ეკლესია
მინი|ღვთისმშობლის ეკლესიის ხედი სამხრეთ-დასავლეთიდან ფხვენისის ღვთისმშობლის ეკლესია — ეკლესია გორის მუნიციპალიტეტის სოფელ ფხვენისის აღმოსავლეთით, დაახლოებით ნახევარი კილომეტრის მოშორებით, სასაფლაოზე. თარიღდება გვიანდელი ფეოდალური ხანით.
ეკლესია დარბაზულია (8,1 X 5,3 მ), ნაგებია რიყის ქვით. კუთხეებში გამოყენებულია მოწითალო ფერის ნატეხი ქვა. შესასვლელი სამხრეთითაა. ნახევარწრიულ აფსიდში ერთი სარკმელია, სამხრეთ კედელში — ორი. გრძივ კედლებზე პილასტრებია, რომლებსაც ეყრდნობა ცილინდრული კამარის საბჯენი თაღი. სამხრეთ ფასადზე, კარის თავზე ჩასმულ მოწითალო ქვაზე ამოკვეთილია განედლებული ჯვარი. ასეთივე ჯვარია აღმოსავლეთ ფასადის სარკმლის თავზეც. აღმოსავლეთ სარკმელი ფასადის მხრიდან ორნამენტირებულია. დასავლეთ სარკმლის თავზე ჩასმულ მოწითალო ქვაზე X საუკუნის ასომთავრული წარწერაა „ქრისტე, ადიდე ბეშქენ სტეფანოზის ძე“. სახურავი ორფერდაა. გადახურულია ღარიანი კრამიტით. სახურავზე დასავლეთით, დგას ეკლესიის ქვის მოდელი, ხოლო აღმოსავლეთით ქვისგან გამოთლილი ცხვრის თავი.
სქოლიო
კატეგორია:გორის მუნიციპალიტეტის ტაძრები კატეგორია:ღვთისმშობლის სახელობის ეკლესიები
სამი კაკალი კონკიასათვის
„სამი კაკალი კონკიასათვის“ (Drei Haselnüsse für Aschenbrödel) — გერმანიის დემოკრატიული რესპუბლიკისა და ჩეხოსლოვაკიის მიერ ყველაზე ცნობილი ერთობლივად გადაღებული ზღაპრული ჟანრის ფილმი. გადაღებულია 1973 წელს, რჟისორია ვაცლავ ვოლიჩეკი. არსებობს ფილმის ორი, ჩეხურ- და გერმანულენოვანი ვერსია; ჩეხურად ფილმს თავად მონაწილე მსახიობები ახმოვანებენ, გერმანული სინქრონიზაცია კი გერმანელი მსახიობების მიერ მოხდა. ფილმი წლების განმავლობაში ხშირად ხვდება ევროპის ქვეყნების საჯარო ტელევიზიების საშობაო და საახალწლო სატელევიზიო პროგრამაში.
სქოლიო
კატეგორია:გერმანული ფილმები კატეგორია:ჩეხური ფილმები კატეგორია:გერმანულენოვანი ფილმები კატეგორია:ჩეხურენოვანი ფილმები
ფხვენისის წმინდა გიორგის ეკლესია
მინი|ეკლესიის ხედი სამხრეთ-აღმოსავლეთიდან მინი|მხედრული წარწერა შესასვლელის თავზე ფხვენისის წმინდა გიორგის ეკლესია – ეკლესია გორის მუნიციპალიტეტის სოფელ ფხვენისის ცენტრში. სამხრეთ ფასადის მხედრული წარწერის თანახმად ეკლესიის მშენებლობა დასრულებულა 1835 წლის 15 მაისს.
ეკლესია დარბაზულია (9 X 5 მ), ნაგებია რიყის ქვით, კუთხეებში გამოყენებულია ნატეხი ქვა. შესასვლელი სამხრეთითაა. ნახევარწრიულ აფსიდში ერთი სარკმელია. თითო სარკმელი სამხრეთ და დასავლეთ კედლებშია. ეკლესია გადახურულია ცილინდრული კამარით. სახურავს დასავლეთ ნაწილში ადგას ოთხსვეტიანი სამრეკლო.
ლიტერატურა
კატეგორია:გორის მუნიციპალიტეტის ტაძრები კატეგორია:წმინდა გიორგის სახელობის ეკლესიები
მანიონი
მანიონი  — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლა-კორუნიის პროვინციის ორტეგალის კომარკის შემადგენლობაში. ფართობი — 81,1 კმ². მოსახლეობა — 1319 კაცი (2020 წ.).
სქოლიო
კატეგორია:ლა-კორუნიის მუნიციპალიტეტები კატეგორია:ლა-კორუნიის ქალაქები
დელის სასულთნო
thumb|290px|დელის სასულთნო დროის სხვადასხვა მონაკვეთში მინი|დელის სასულთნოში მოჭრილი მონეტები დელის სასულთნო — XIII საუკუნეში წარმოქმნილი ინდური მუსულმანური სახელმწიფო. სახელმწიფოს სახელი მისი ცენტრის, დელის მიხედვით დაერქვა. დელის სასულთნო ინდოეთის ისტორიაში პირველი დიდი სახელმწიფო იყო, რომელსაც უცხო, მაჰმადიანური ხელისუფლება მართავდა. მაჰმადიანი დიდებულები თავიანთი პოზიციების განსამტკიცებლად დაპყრობილ ტერიტორიაზე ყველანაირად ხელს უწყობდნენ ისლამის გავრცელებას. ისინი სამხედრო და სამოქალაქო თანამდებობის დასაკავებლად უპირატესობას მუსულმანებს ანიჭებდნენ. გარდა ამისა, უწესებდნენ შეღავათებს გადასახადებში და სხვა.
დელის სასულთნოში ისლამის, როგორც სახელმწიფო რელიგიის განმტკიცებამ, ახალი ტიპის შენობა-ნაგებობების, მეჩეთების, მინარეთების, მავზოლეუმების გაჩენა განაპირობა. ამასთანავე, დაქვეითდა ქანდაკება და ფერწერა, რადგან ისლამი კრძალავს ცოცხალი არსებების გამოსახვას.
XIII საუკუნის ბოლოს და XIV საუკუნის დასაწყისში ინდოეთის დიდი ნაწილი დელის სასულთნოს დაემორჩილა. მაგრამ სასულთნოს გაფართოებას არამყარი ხასიათი ჰქონდა, რადგან დიდებულთა ცალკეულ ჯგუფეფს შორის განუწყვეტელი ბრძოლა მიმდინარეობდა პირველობისათვის.
რესურსები ინტერნეტში
კატეგორია:ინდოეთის ისტორია
ჰარი პოტერი და ცეცხლოვანი თასი (მრავალმნიშვნელოვანი)
ცეცხლოვანი თასი ასევე შეიძლება ნიშნავდეს:
კატეგორია:ჰარი პოტერი
სამოსელი პირველი
სამოსელი პირველი — გურამ დოჩანაშვილის რომანი, რომელიც გამოიცა 1975 წელს.
სიუჟეტი
„სამოსელი პირველის“ სიუჟეტი თავგადასავლის მაძიებელი ჭაბუკის დომენიკოს ტიპური ამბავია, რომელზეც დიდად იმოქმედა იდუმალებით მოცული კაცის — ლტოლვილის ნაამბობმა. დომენიკო ტოვებს მშობლიურ სახლ-კარს, მამას და მიდის „ლამაზ ქალაქში“. თანდათან მრავალ ადამიანთან ურთიერთობისას, იგი მიხვდება, თუ რა არის მეგობრობა, სიყვარული, სიკეთე, ბოროტება, გულწფელობა, პატიოსნება.
რესურსები ინტერნეტში
კატეგორია:1975 წლის რომანები კატეგორია:ქართული რომანები კატეგორია:მაგიური რეალიზმი კატეგორია:ალეგორიული რომანები კატეგორია:გურამ დოჩანაშვილის ნაწარმოებები
Camponotus pompeius pompeius
Camponotus pompeius pompeius — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
ჯულიანო-ინ-კამპანია
ჯულიანო-ინ-კამპანია (Giugliano in Campania) — ქალაქი და კომუნა იტალიაში, კამპანიის რეგიონის ნეაპოლის პროვინციაში. 2008 წლის მონაცემებით მისი მოსახლეობა 113 000 ადმიანია და წარმოადგენს იტალიის ყველაზე ხალხმრავალ ქალაქს რომელიც პროვინციული ცენტრი არაა. შედის ნეაპოლის მეტროპოლიურ არეალში.
რესურსები ინტერნეტში
კატეგორია:იტალიის ქალაქები
მეცნიერება და ტექნოლოგია ირანში
მინი|ირანის მეცნიერებისა და ტექნოლოგიების უნივერსიტეტის შესასვლელი მეცნიერება და ტექნოლოგია ირანში— მეცნიერება სპარსეთში უძველესი დროიდან ყვაოდა. ირანელებმა მნიშვნელოვანი წვლილი შეიტანეს საბუნებისმეტყველო მეცნიერებებში, მედიცინაში, მათემატიკაში, ქიმიაში, ალგებრასა და ფილოსოფიაში. ირანი წარმოადგენს ქვეყნის მაგალითს, რომელმაც მნიშვნელოვან წარმატებებს მიაღწია განვითარებაში განათლებისა და აღზრდის წყალობით,  ბოლო 30 წლის განმავლობაში კვლევის თითქმის ყველა სფეროში საერთაშორისო სანქციების მიუხედავად.
სტუდენტების რაოდენობა ქვეყანაში 1979 წელს  შეადგენდა 100 ათასს, ხოლო  2006 წელს 2 მილიონამდე გაიზარდა. სამეცნიერო პუბლიკაციების რაოდენობის ზრდის ტემპის მიხედვით, ბოლო პერიოდში ირანის მეცნიერება უფრო სწრაფად წავიდა წინ, ვიდრე მსოფლიოს ყველა სხვა ქვეყნის. თუ 1996 წელს გამოქვეყნდა მხოლოდ 736 ნაშრომი, უკვე 2008 წელს— 600,000. მეცნიერების განვითარების ტემპით ირანი მსოფლიო ლიდერი გახდა.
მეცნიერება სპარსეთში
მეცნიერების ისტორია სპარსეთში შეიძლება დაიყოს ორ მთავარ ეტაპად— ირანის ისლამიზაციამდე და შემდეგ. ორივე პერიოდში ფეჰლევური ენა ყველაზე ხშირად გამოიყენებოდა სამეცნიერო მუშაობისთვის.
უძველესი ტექნოლოგიები
მინი|[[კიარაზი|კიარიზი - (სპარს. كاريز)]] მარცხნივ|მინი|მე-18 საუკუნის სპარსული ასტროლაბი კიარიზი (მიწისქვეშა ჰიდრავლიკური სისტემა) წარმოიშვა სპარსეთში, აქემენიდებამდე. ყველაზე ძველი და უდიდესი კიარიზი მდებარეობს ირანის ქალაქ ღონაბადში, რომელიც   UNESCO-ს მიერ  მსოფლიო მემკვიდრეობის ძეგლების სიაშია შეტანილი. შექმნიდან 2700 წლის შემდეგ, იგი თითქმის 40 ათას ადამიანს აწვდის წყალს როგორც სასმელად, ისე — სოფლის მეურნეობისთვის.
სპარსელმა ფილოსოფოსებმა და გამომგონებლებმა შესაძლოა შექმნეს პირველი ბატარეები (აგრეთვე ცნობილი როგორც ბაღდადის ბატარეები) პართელთა ან სასანური ეპოქის დროს. ზოგიერთმა მკვლევარმა წამოაყენა ჰიპოთეზა ამ ბატარეების  მედიცინაში გამოყენების შესახებ. სხვა ექსპერტებმა შემოგვთავაზეს ვერსია, რომლის მიხედვითაც ბატარეები გამოიყენებოდა ელექტროპლატაციისთვის (ტექნიკა, რომელიც იყენებს ლითონების ელექტროდეპოზიციას ელექტროდის საფარში, მასზე ქმნის სუფთა ზედაპირის ლითონისგან განსხვავებული მახასიათებლების ზედაპირს. გაპრიალების და ჩაყრის პროცესები ასევე გამოიყენება ელექტროპლატაციაში, რაც არ გულისხმობს ელექტრული დენის გამოყენებას) ტექნიკა, რომელსაც დღესაც იყენებენ სკოლის ექსპერიმენტებისთვის. აღსანიშნავია, რომ სკეპტიკოსი არქეოლოგების აზრით,  იმის დემონსტრირება,  რომ აღმოჩენა შეიძლება გამოყენებული იქნას დენის წყაროდ, სულაც არ ადასტურებს, რომ მას ამავე მიზნით იყენებდნენ წარსულში.
VII საუკუნეში, სპარსელმა ინჟინრებმა [წყარო დაუზუსტებელია] დიდი ირანიდან, ბაბილონის ტექნოლოგიის საფუძველზე, ბორბლები  გააუმჯობესეს, შექმნეს რა ქარის წისქვილები.
მეცნიერება თანამედროვე ირანში
მეცნიერების, კვლევისა და ტექნოლოგიის სამინისტროს ეგიდით მუშაობს მრავალი სამეცნიერო საზოგადოება:  ენათმეცნიერება, რობოტოტექნიკა, მათემატიკა, ასტრონომია და ა.შ. სახელმწიფო და არასახელმწიფო ფონდები, როგორიცაა ირანის ეროვნული ელიტარული ფონდი,  აქტიურად მონაწილეობენ მეცნიერების განვითარებაში.
ნანოტექნოლოგიები
მინი|ინდუსტრიები, რომლებშიც საქმიანობენ ირანული ნანოტექნოლოგიური კომპანიები. წყარო: UNESCO Science Report: Towards 2030 ნანოტექნოლოგიები— ირანის ხელისუფლების განსაკუთრებული ინტერესის სფეროა. ზოგიერთი ექსპერტის აზრით, სწორედ ამ მიმართულებით მოახერხა ირანმა უდიდესი წარმატების მიღწევა. ნანოტექნოლოგიის განვითარების დონის თვალსაზრისით, Statnano- ს 2007 წლის მონაცემებით, ირანის ისლამური რესპუბლიკა 23-ე ადგილზეა მსოფლიოში, რაც საუკეთესო შედეგია ყველა მუსლიმურ ქვეყანას შორის. 2014 წელს ირანი უკვე მე -7 ადგილზე იყო და გაუსწრო ევროპის ყველა ქვეყანას, გარდა გერმანიისა.
2007 წელს სამედიცინო მეცნიერებათა და ტექნოლოგიის ცენტრის ირანელმა მეცნიერებმა წარმატებას მიაღწიეს გვირაბის სკანირების მიკროსკოპების (STM) სერიულ წარმოებაში. გარდა ამისა, ირანმა შეიმუშავა და მასობრივად აწარმოა 35-ზე მეტი სახის მოწინავე ნანოტექნოლოგიური მოწყობილობა, მათ შორის ლაბორატორიული დანადგარები, ანტიბაქტერიული წამლები, ელექტროსადგურების ფილტრები, მასალები და მოწყობილობები მშენებლობისთვის.